春色年年如旧。 卜算子·天生百种愁 - 宋代·徐俯 天生百种愁, 挂在斜阳树。 绿叶阴阴占得春, 草满莺啼处。 不见生尘步。 空忆如簧语。 柳外重重叠叠山, 遮不断、愁来路。 七夕 - 唐代·白居易 烟霄微月澹长空, 银汉秋期万古同。 几许欢情与离恨, 年年并在此宵中。 生查子·含羞整翠鬟 - 宋代·欧阳修 含羞整翠鬟, 得意频相顾。 雁柱十三弦, 一一春莺语。 娇云容易飞, 梦断知何处。 深院锁黄昏, 阵阵芭蕉雨。 长亭怨慢·渐吹尽 - 宋代·姜夔 余颇喜自制曲。初率意为长短句,然后协以律,故前后阕多不同。桓大司马云:“昔年种柳,依依汉南。今看摇落,凄怆江潭:树犹如此,人何以堪?”此语余深爱之。渐吹尽,枝头香絮,是处人家,绿深门户。远浦萦回,暮帆零乱向何许?阅人多矣,谁得似长亭树?树若有情时,不会得青青如此! 日暮,望高城不见,只见乱山无数。韦郎去也,怎忘得、玉环分付:第一是早早归来,怕红萼无人为主。算空有并刀,难剪离愁千缕。 定西番·汉使昔年离别 - 唐代·温庭筠 汉使昔年离别。 攀弱柳, 折寒梅, 上高台。 千里玉关春雪, 雁来人不来。 羌笛一声愁绝, 月徘徊。 梦扬州·晚云收 - 宋代·秦观 晚云收。正柳塘、烟雨初休。燕子未归,恻恻清寒如秋。小栏外,东风软,透绣帷、花蜜香稠。江南远,人何处,鹧鸪啼破春愁。长记曾陪燕游。酬妙舞清歌,丽锦缠头。殢酒为花,十载因谁淹留。醉鞭拂面归来晚,望翠楼,帘卷金钩。佳会阻,离情正乱,频梦扬州。 酒泉子·无题 - 宋代·辛弃疾 流水无情, 潮到空城头尽白。 离歌一曲怨残阳, 断人肠。 东风官柳舞雕墙。 三十六宫花溅泪, 春声何处说兴亡, 燕双双。 蝶恋花·凤栖梧 - 宋代·柳永 蜀锦地衣丝步障。屈曲回廊,静夜闲寻访。玉砌雕阑新月上。朱扉半掩人相望。 旋暖熏炉温斗帐。玉树琼枝,迤逦相偎傍。酒力渐浓春思荡。鸳鸯绣被翻红浪。 于中好·别绪如丝梦不成 - 清代·纳兰性德 别绪如丝梦不成,那堪孤枕梦边城。因听紫塞三更雨,却忆红楼半夜灯。书郑重,恨分明,天将愁味酿多情。起来呵手封题处,偏到鸳鸯两字冰。 一百五日夜对月 - 唐代·杜甫 无家对寒食,有泪如金波。 斫却月中桂,清光应更多。 仳离放红蕊,想像嚬青蛾。 牛女漫愁思,秋期犹渡河。 酬娄秀才寓居开元寺早秋月夜病中见寄 - 唐代·柳宗元 客有故园思,潇湘生夜愁。 病依居士室,梦绕羽人丘。 味道怜知止,遗名得自求。 壁空残月曙,门掩候虫秋。 谬委双金重,难征杂佩酬。 碧霄无枉路,徒此助离忧。 点绛唇·饯春 - 清代·王鹏运 抛尽榆钱,依然难买春光驻。依春无语,肠断春归路。春去能来,人去能来否?长亭暮,乱山无数。只有鹃声苦。 忆仙姿·莲叶初生南浦 - 宋代·贺铸 莲叶初生南浦,两岸绿杨飞絮。向晚鲤鱼风,断送彩帆何处?凝伫,凝伫,楼外一江烟雨。 高阳台·丰乐楼分韵得如字 - 宋代·吴文英 修竹凝妆,垂杨驻马,凭阑浅画成图。山色谁题?楼前有雁斜书。东风紧送斜阳下,弄旧寒、晚酒醒馀。自消凝,能几花前,顿老相如。伤春不在高楼上,在灯前攲枕,雨外熏炉。怕舣游船,临流可奈清臞?飞红若到西湖底,搅翠澜、总是愁鱼。莫重来,吹尽香绵,泪满平芜。 生查子·短焰剔残花 - 清代·纳兰性德 短焰剔残花, 夜久边声寂。 倦舞却闻鸡, 暗觉青绫湿。 天水接冥蒙, 一角西南白。 欲渡浣花溪, 远梦轻无力。 望江东·江水西头隔烟树 - 宋代·黄庭坚 江水西头隔烟树。望不见、江东路。思量只有梦来去。更不怕、江阑住。灯前写了书无数。算没个、人传与。直饶寻得雁分付。又还是、秋将暮。 疏影·芭蕉 - 清代·纳兰性德 湘帘卷处,甚离披翠影,绕檐遮住。小立吹裙,常伴春慵,掩映绣床金缕。芳心一束浑难展,清泪裹、隔年愁聚。更夜深、细听空阶雨滴,梦回无据。正是秋来寂寞,偏声声点点,助人难绪。缬被初寒,宿酒全醒,搅碎乱蛩双杵。西风落尽庭梧叶,还剩得、绿阴如许。想玉人、和露折来,曾写断肠句。 浣溪沙·二月春花厌落梅 - 宋代·晏几道 二月春花厌落梅。 仙源归路碧桃催。 渭城丝雨劝离杯。 欢意似云真薄幸, 客鞭摇柳正多才, 凤楼人待锦书来。 蕃女怨·碛南沙上惊雁起 - 唐代·温庭筠 碛南沙上惊雁起,飞雪千里。玉连环,金镞箭,年年征战。画楼离恨锦屏空,杏花红。 离愁诗句由[小孩子点读]APP - 小学家庭辅导专家,独家原创整理并发布,未经授权不得转载。 离愁的意思 离别的愁思。 [郑振铎《离别》:“我想我们的别离至多不过是两年,三年,然而我的心里总有一种离愁堆积着。”] 离愁的例句: 1、为了找回证照,他急得满头大汗。 2、他反应迟钝,简直是块木头。 3、经过一天一夜的昏迷,他终于在今天早晨醒过来了。 4、这场球赛,地主队占有地利、人和的相对优势。 5、这件事情他虽有错,但相对而言,我们也有不是之处。 6、今天气温真低,冷得令人发颤。 7、他以为地上有张千元大钞,走近一看,原来是张玩具假钞。 8、为了让这部机器重新发动,他忙得满头大汗。 9、像他那样的好吃懒做,不用多久就得喝西北风了。 10、独木舟是用整段木头做成的。